laion/Wikipedia-Exotic huggingface dataset:
מרטין הרם

מרטין הרם (באסטונית: Martin Herem;‏ נולד ב-17 בדצמבר 1973) הוא לוטננט גנרל אסטוני המשמש כמפקד (מקביל לרמטכ"ל) של כוחות ההגנה של אסטוניה. הרם נולד בטאלין ב-17 בדצמבר 1973. ב-1992 הוא התגייס לצבא אסטוניה, והחל ללמוד במכללה האסטונית להגנה לאומית. הוא סיים את לימודיו ב-1996, ולאחר מכן שרת בגדודים שונים עד2002 אז נקרא לשמש כמדריך במכללת ההגנה. ב-2003 הוא מונה לראש מחלקת הטקטיקה במכללה. ב-2006 הוא נשלח להשתתף במלחמת עיראק. ב-2008 מונה למפקד פיקוד צפון-מזרח. ב-2012 מונה לסגן מפקד מכללת ההגנה. ב-2013 מונה למפקד המכללה. ב-2016 מונה לראש המטה הכללי של הצבא האסטוני. ב-5 בדצמבר 2018 הוא מונה למפקד הצבא האסטוני (מקביל לרמטכ"ל). מדיה וקבצים בנושא מרטין הרם בוויקישיתוף Heremi biograafia kaitseväe kodulehel Heliis Nemsitsveridze: "Martin Herem – mees, kellest saab kaitseväe uus Etna" Eesti Päevaleht, 26. november 2018 Madis Vaikmaa: "Martin Herem - sada protsenti Eesti toode" Postimees, 12. jaanuar 2018 Ainar Ruussaar: "Peastaabi ülem: paari päevaga Eestit okupeerida pole võimalik" ERR, 2. jaanuar 2018 "Kahekõne: Martin Herem" ETV, 25.02.2016 Aleksander Pihlak: "Kes on kaitseväe järgmine juhataja Martin Herem?" Delfi, 11. jaanuar 2018
צרקנו

צרקנו (בסלובנית: Cerkno) היא עיירה בסלובניה כ-50 ק"מ מליובליאנה. אוכלוסייתה מונה כ-1,425 תושבים. העיירה מהווה מרכז מנהלי של אזור "גבעות צרקנו". המועצה המקומית שמרכזה בצרקנו כוללת כ-30 יישובים בסביבה ומתגוררים בה כ-5 אלף תושבים. האזור היה מאוכלס עוד בתקופת רומא העתיקה ועל כך מעידים שרידים של מבצר רומי. היישוב הוזכר לראשונה בשנת 1257. במהלך המאה ה-16 האזור עבר לשליטת הבסבורג ונכלל ב-Gefürstete Grafschaft Görz und Gradisca. בשלבים האחרונים של מלחמת העולם הראשונה השטח נכבש על ידי איטליה והוא סופח על ידה. הוא היה חלק של איטליה עד לשנת 1943. האזור היה בין המרכזים החשובים של פעילות פרטיזנים בסלובניה. בעיירה הוקם בית החולים הפרטיזני פרנייה. בספטמבר 1943 העיירה שוחררה על ידי לוחמים יוגוסלבים. בקרבת העיירה נמצא קבר אחים של מתנגדי הקומוניסטים שנרחצו בפברואר 1944 כנקמה על מתקפה בה נהרגו פעילים קומוניסטים. בין הבניינים הבולטים בעיירה כנסייה שנבנתה בשנת 1714. בשנת 1984 כ-10 ק"מ מהעיר נפתח אתר סקי. הוא כולל 8 רכבלים באורך 300–1900 מ' שמעלים את הנוסעים עד לגובה של כ-1300 מ' ו-18 ק"מ מסלולי ירידה מההר. באביב נערך בעיר פסטיבל מסכות פופולרי. כמו כן בכל קיץ נערכת תחרות אופני הרים. דרך האזור עובר כביש מהיר A1 שמתחיל בגבול עם אוסטריה, עובר דרך ליובליאנה ומסתיים בחוף הים בקופר. מדיה וקבצים בנושא צרקנו בוויקישיתוף אתר האינטרנט הרשמי של צרקנו
Available

Available (בתרגום חופשי לעברית: זמין) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, Changes. השיר נכתב על ידי ביבר, ג'בייל מק'גי, פו דב (אנ'), דריק מילאנו (אנ'), אשלי בויד ובנדר הארווי, והופק על ידי ג'בייל מק'גי, פו בר ו-HARV. הוא יצא לאור ב-14 בפברואר 2020, כחלק מרצועת האלבום. השיר, שמנוגן בסגנון אר אנד בי וטראפ, נכתב על ידי הזמר־יוצר הקנדי ג'סטין ביבר, יחד עם ג'בייל מק'גי, פו בר (אנ'), דריק מילאנו (אנ'), אשלי בויד ובנדר הארווי. בשיר, ביבר שר על האהבה שיש לו לאשתו, היילי ביבר, ואומר שהוא תמיד יהיה פנוי וזמין אליה (מכאן שם השיר, Available) בכל זמן שהיא תצטרך. בהמשך השיר הוא אומר: חשבתי עליך, לא יכול להוציא את המראה שלך מהראש שלי.. המקור באנגלית ..Been thinkin' about you, can't get this vision out my head — Justin Bieber - Available (Audio), סרטון בערוץ "Justin Bieber", באתר יוטיוב (אורך: 03:15) השיר יצא לאור ב-14 בפברואר 2020, כחלק מרצועת אלבום האולפן החמישי של ג'סטין ביבר, Changes. ב-27 בפברואר באותה שנה, השיר הושמע בפרק השני של הסדרה התיעודית על ביבר, ג'סטין ביבר: עונות. ב-10 במרץ 2020, שוחרר קליפ לשיר בשם "nature visual" באופן בלעדי למנויי אפל מיוזיק, בסרטון נראה ביבר שר את השיר כשהוא לבוש בקפוצ'ון אפור וכובע אדום ברקע פסנתר שחור ונוף מוקף הרים ושמיים בעלי גוונים אדומים. במקביל, שוחרר טיזר לווידאו קליפ, דרך חשבונות הטוויטר של אפל מיוזיק וג'סטין ביבר. ב-17 במרץ העלה ג'סטין את הקליפ לחשבון היוטיוב שלו ונכון לאפריל 2022 מונה הקליפ כ-10,500,000 צפיות ביוטיוב בעוד שהסרטון המקורי מונה כ-6,900,000 צפיות. ב-16 במרץ, במסגרת הפרויקט "CHANGES: The Movement" פורסם סרטון ריקוד לקליפ Available, ונכון לאוגוסט 2022, הקליפ מונה כ-5,500,000 צפיות ביוטיוב. Changes (אלבום של ג'סטין ביבר) דיסקוגרפיה של ג'סטין ביבר ג'סטין ביבר מידע על הרצועה "Available" באתר ספוטיפיי Justin Bieber - Available (Audio), סרטון בערוץ "Justin Bieber", באתר יוטיוב (אורך: 03:15) Justin Bieber Available - מתורגם, סרטון בערוץ "תרגום שירים", באתר יוטיוב (אורך: 03:15) Available, 2020-04-09, נבדק ב-2022-08-18 Annie Zaleski, Changes finds Justin Bieber on the bumpy road to maturity, The A.V. Club, ‏2 בינואר 2020 Michael Cragg, Justin Bieber: Changes review – mid-tempo wedded bliss, The Guardian, ‏בינואר 2020 Bieber Is Back - Justin Bieber: Seasons, סרטון בערוץ "Justin Bieber", באתר יוטיוב (אורך: 08:54) Sophie Caraan, Justin Bieber Drops Mountainous Visual for "Available", HYPEBEAST, ‏3 בפברואר 2020 Rania Aniftos, Billboard, Billboard, ‏3 בפברואר 2020 Watch Justin Bieber’s New Music Video For ‘Available’ On Apple Music, uDiscover Music, ‏3 בפברואר 2020 ציוץ של אפל מיוזיק, באתר טוויטר ציוץ של ג'סטין ביבר, באתר טוויטר Justin Bieber - Available (Nature Visual), סרטון בערוץ "JustinBieberVEVO", באתר יוטיוב (אורך: 04:18) Justin Bieber - Available (Audio), סרטון בערוץ "Justin Bieber", באתר יוטיוב (אורך: 03:15) Justin Bieber - Available (CHANGES: The Movement), סרטון בערוץ "JustinBieberVEVO", באתר יוטיוב (אורך: 04:09) Justin Bieber, Billboard (באנגלית אמריקאית) ČNS IFPI, hitparada.ifpicr.cz, הערה: בחר SINGLES DIGITAL - TOP 100 והוסף 202008 לחיפוש (בסלובקית)
משרד ההגנה (בולגריה)

משרד ההגנה הלאומית (בבולגרית: Министерство на отбраната) הוא משרד בממשלה הבולגרית, האחראי על יישום מדיניות הביטחון של בולגריה. בראשו עומד השר, חבר הממשלה. השר העומד בראש המשרד אחראי על ניהולם השוטף של כוחות צבא בולגריה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש ההגנה מדווח ישירות לשר. המשרד הוקם לראשונה ב-1879, ובתחילה נקרא "משרד המלחמה". בתקופת הרפובליקה העממית של בולגריה נקרא המשרד "משרד ההגנה העממית". דרגומיר זקוב מכהן כשר ההגנה מאז 1 במרץ 2022. מדיה וקבצים בנושא משרד ההגנה בוויקישיתוף אתר האינטרנט הרשמי של משרד ההגנה (באנגלית) אתר האינטרנט הרשמי של משרד ההגנה (בבולגרית) ערך זה הוא קצרמר בנושא בולגריה. אתם מוזמנים לתרום לוויקיפדיה ולהרחיב אותו.
דרגומיר זקוב

דרגומיר זקוב (בבולגרית: Драгомир Заков; נולד ב-24 ביולי 1975) הוא דיפלומט ופוליטיקאי בולגרי המשמש כשר ההגנה של בולגריה מאז 1 במרץ 2022. זקוב נולד בסופיה ב-24 ביולי 1975. הוא למד בבית הספר בשפה הצרפתית "אלפונס דה למרטין". ב-1998 סיים תואר ראשון ביחסים בינלאומיים באוניברסיטה לכלכלה לאומית ועולמית. ב-1999 השלים תואר שני. במרץ 2002 הצטרף למשלחת הבולגרית במפקדת נאט"ו. ב-2008 חזר לבולגריה ומונה למזכיר משרד החוץ האחראי על מדיניות וביטחון ועל הארגון לביטחון ושיתוף פעולה באירופה. בין 2011–2014 שימש כמזכיר המשלחת הבולגרית לאו"ם. ב-2015 החל ללמוד במכללה האירופית לביטחון והגנה ברומא. ב-2016 נשלח שוב למפקדת נאט"ו כיועץ מטעם בולגריה. בפברואר 2017 מונה לשר במשרד החוץ. ב-2019 מונה לראש המשלחת הבולגרית לנאט"ו. ב-1 במרץ 2022 ראש ממשלת בולגריה קיריל פטקוב פיטר את שר ההגנה המכהן סטפן יאנב בשל קשריו עם ולדימיר פוטין. פטקוב המליץ על זקוב כמחליף והגיש את המועמדות בפני האספה הלאומית. מתוך 240 חברי האספה 184 הביעו תמיכה במועמדות ו-47 נמנעו. דרגומיר זקוב בלינקדאין דרגומיר זקוב בפייסבוק דרגומיר זקוב בטוויטר דרגומיר זקוב באתר globsec
קלשצ'נקו

האם התכוונתם ל... אלכסנדר קלשצ'נקו – כדורגלן רוסי ניקי קלשצ'נקו – כדורגלן מולדובני סרגיי קלשצ'נקו – כדורגלן מולדובני
ראש ההגנה (בולגריה)

ראש ההגנה (בבולגרית: Началник на отбраната) הוא הדרג הפיקודי העליון בצבא בולגריה. הוא כפוף לשר ההגנה והוא היועץ הצבאי הישיר של ממשלת בולגריה. מקביל לתפקיד הרמטכ"ל בצה"ל. ב-9 בספטמבר 1885 מינה אלכסנדר באטנברג, נסיך בולגריה את ראצ'ו פטרוב למפקד הראשון של הצבא הבולגרי. התפקיד עבר מספר גלגולים עד שב-1904 נקבע מעמדו כ"ראש מטה הצבא". התפקיד נותר בצורה זו עד קיצה של ממלכת בולגריה. לאחר הקמת הרפובליקה העממית של בולגריה שונה תואר המפקד ל"ראש המטה הכללי". תואר זה נותר גם לאחר נפילת המשטר הקומוניסטי בבולגריה. ב-2009 שונה התואר ל"ראש ההגנה". אתר האינטרנט הרשמי של ראש ההגנה
ארבע-קו מובהק

אַרְבַּע-קָו מֻבְהָק או ארבע-קו מצוי (שם מדעי: Psammophis schokari) הוא נחש תת-ארסי ממשפחת הזעמניים מהסוג ארבע-קו. ארבע-קו מובהק הוא נחש בעל מבנה דק ומוצק. לאורך גופו יש ארבעה פסים כהים ומכאן שמו. עם זאת קימים גם פרטים ללא פסים, או בעלי פסים בהירים. לפי מקורות אחדים, באזור הצפון לנחש פסים כהים וככל שמדרימים כך הפסים נהיים בהירים או מטשטשים. לפי מקורות אחרים, באותה אוכלוסייה יכולים להיות זה לצד זה נחשים בעלי פסים בהירים או כהים. אורך הפרטים הנצפים נע בין 80 ועד 120 סנטימטר, אולם ייתכן שקיימים פרטים גדולים יותר. שיני הארס שלו ממוקמות בחלקו האחורי של הפה. מספר מגיני הגחון שלו נמוך מ-185, ובכך הוא נבדל מארבע-קו מצרי, שמספר מגיני גחונו גבוה מ-185. ארבע קו מובהק פעיל ביום וצד בעיקר זוחלים ומינים של לטאות כגון לטאת עין נחש, המועדפת עליו והנפוצה בתחום מחייתו. הציד מתבצע באמצעות מרדף. הוא פעיל באביב ובסתיו, בתקופות של לחות גבוהה, ואילו בקיץ ובחורף הוא שקוע בתרדמה. הארבע-קו הוא אחד הנחשים הזריזים ביותר הקיימים בארץ. ארסו איננו מסוכן לחיי האדם, אך נשיכתו עלולה להחדיר כמות של ארס ועלולה לגרום לאדמומיות באזור הנשיכה, לנפיחות ואף לנמק. בעת שיחור מזון או סכנה הוא מסוגל להתרומם על פלג גופו העליון על מנת לשפר את שדה הראיה. מתצפיות בשבי עולה כי המין נוהג להטיל 6–10 ביצים בכל תטולה. בישראל, הנחש נפוץ בכל שטח ישראל, מהחרמון עד אילת. בעולם, תחום תפוצתו רחבה מאוד.ארבע-קו מובהק נפוץ באזורים מדבריים של אפריקה (מרוקו, אלג'יריה, מאלי, מאוריטניה, ניגריה, סודאן, אתיופיה, אריתראה, סומליה, לוב ומצרים), המזרח התיכון (ישראל, סיני, ערב הסעודית, עומאן, תימן, סוריה, ועיראק) ומרכז אסיה (איראן, הודו, אפגניסטן, פקיסטן וטורקמניסטן). אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 208-210 https://www.ynet.co.il/environment-science/article/hkrsasizr מדיה וקבצים בנושא ארבע-קו מובהק בוויקישיתוף ארבע-קו מובהק, באתר ITIS (באנגלית) ארבע-קו מובהק, באתר NCBI (באנגלית) ארבע-קו מובהק, באתר Animal Diversity Web (באנגלית) ארבע-קו מובהק, בבסיס הנתונים ARKive (באנגלית) ארבע-קו מובהק, באתר האנציקלופדיה של החיים (באנגלית) ארבע-קו מובהק, באתר GBIF (באנגלית) ארבע-קו מובהק, באתר אוניברסיטת תל אביב תמונה של ארבע-קו מובהק, שצולמה במצרים ארבע-קו מובהק (Psammophis schokari) באתר עמותת מן השדה אַרְבַּע-קָו מֻבְהָק באתר הרשימה האדומה של IUCN מילון בעלי חיים – א"י (תש"ס), 2000, באתר האקדמיה ללשון העברית ארבע-קו מובהק, באתר רמת הנדיב רז בירן, ארבע קו מובהק, באתר רז בירן לוכד נחשים, ‏2023-06-15 ארבע קו מובהק, באתר מן השדה, ‏2020-04-05 אביעד בר וגיא חיימוביץ, זוחלים ודו-חיים בישראל, 2013 ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו.
Can't Forget You

Can't Forget You (בעברית: לא יכולה לשכוח אותך) הוא שיר של הזמרת הקובנית-אמריקאית גלוריה אסטפן אשר יצא ביוני 1991 כסינגל השלישי מתוך אלבומה השני "Into the Light" כאשר בבריטניה יצא השיר "Remember Me with Love" כסינגל במקום שיר זה ובמספר מדינות נוספות באירופה יצא השיר "Nayib’s Song (I Am Here for You)" במקום. מבחינה מוזיקלית מבקרים ציינו כי השיר דומה לשירים "Don't Wanna Lose You" ו-"Can't Stay Away from You". השיר לא זכה להצלחה כאשר הגיע למקום ה-43 בלבד בארצות הברית אך כן הגיע למקום השני במצעד השירים העכשוויים למבוגרים בארצות הברית. בניגוד לשירים קודמים של אסטפן לשיר זה לא נוצרו רמיקסים. בממלכה המאוחדת השיר יצא כצד ב' של השיר "Go Away" אשר יצא כסינגל במדינה ב-1993. מידע על הסינגל "Can't Forget You" באתר מיוזיק בריינז חורחה קאסאס, קליי אוסטוואלד, ג'ון סקדה
אמיל אפטימוב

אמיל אפטימוב (בבולגרית: Емил Ефтимов;‏ נולד ב-16 באוגוסט 1961) הוא אדמירל בולגרי המשמש כראש ההגנה (מקביל לרמטכ"ל) של צבא בולגריה. אפטימוב נולד בווארנה ב-16 באוגוסט 1961. ב-1979 התגייס לצי הבולגרי. הוא למד באקדמיה הימית ניקולה בעיר הולדתו עד 1984. הוא שרת על סיפונן של ספינות שונות כקצין ניווט וכקצין לוחמה נגד צוללות. ב-1991 הפך למפקד ספינה, ובין 1992–1994 למד באקדמיה הימית קוזנצוב בסנקט פטרבורג. ב-1995 הפך למפקד השייטת ה-1 בווארנה. בין 2004–2005 למד במכללת המלחמה הימית ניופורט בארצות הברית. ב-2009 הוא מונה למפקד בסיס הצי בווארנה. ב-2011 נשלח כנציג בולגריה למפקדת נאט"ו בבריסל, ולאחר מכן למד באקדמיית המלחמה של נאט"ו ברומא. ב-2016 הוא חזר לבולגריה ומונה לסגן ראש ההגנה (מקביל לרמטכ"ל). ב-19 בינואר 2017 התפטר ראש ההגנה קונסטנטין פופוב מתפקידו, ואפטימוב מונה למחליפו הזמני עד 2 במרץ של אותה שנה אז נכנס לתפקיד אנדריי בוצוב. ב-27 בפברואר 2020 סיים בוצוב את כהונתו, ואפטימוב חזר לתפקיד. אמיל אפטימוב באתר נאט"ו
משרד ההגנה (לטביה)

משרד ההגנה (בלטבית: Aizsardzības ministrija) הוא משרד בממשלה הלטבית, האחראי על יישום מדיניות הביטחון של לטביה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים הלאומיים של לטביה, כמו גם על גיוסם בשעת הצורך. הוא מדווח ישירות לנשיא לטביה המשמש גם כמפקד העליון של הכוחות המזוינים. מפקד המטה המשותף מדווח ישירות לשר. אנדריס ספרודס ממפלגת הפרוגרסיבים מכהן כשר ההגנה מאז 15 בספטמבר 2023. מדיה וקבצים בנושא משרד ההגנה בוויקישיתוף אתר משרד ההגנה ערך זה הוא קצרמר בנושא לטביה. אתם מוזמנים לתרום לוויקיפדיה ולהרחיב אותו.
חילם

חֵילָם או חֵלָאם הוא שם מקום תנ"כי בצפונו של עבר הירדן המזרחי. לפי ספר שמואל ב', פרק י', פסוקים ט"ו–י"ז, חילם היה מקום ניצחונו של דוד המלך על הארמיים תחת הדדעזר בן רחוב. בתרגום השבעים השם חילם זהה לעילם (Αιλαμ) משום שאין עיצורים גרוניים ביוונית, ישנם חוקרים שזיהו את המקום כעֵלמָא במחוז דרעא, כ-55 ק"מ (34 מייל) מזרחית לכנרת. אנציקלופדיה מקראית: אוצר הידיעות של המקרא ותקופתו ג, אות חית ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
שדרות שנהאוזר

שדרות שנהאוזר (בגרמנית: Schönhauser Allee) היא השדרה המרכזית של שכונת פרנצלאואר ברג האופנתית, השוכנת במזרח ברלין, גרמניה. השדרה מתחילה בכיכר רוזה לוקסמבורג בשכונת מִיטֶה, חוצה את פרנצלאואר ברג מדרום לצפון ומסתיימת בגבול השכונה עם שכונת פַּנְקוׂ. אתרים ראויים לציון הם בית הקברות היהודי, מבשלת הבירה לשעבר שהפכה ל"מבשלת תרבות" וקרויה כך (Kulturbrauerei), ובה הוקם מוזיאון לתולדות גרמניה המזרחית, כנסיית גת-שמנים (Gethsemanekirche), בית הבירה פפרברג (Pfefferberg) ומרכז הקניות ארקדן (Schönhauser Allee Arkaden). במרכזה של השדרה עובר קו הרכבת התחתית מספר 2 (U2), אחד מהקווים המרכזיים של ברלין. בתקופת גרמניה המזרחית הייתה השדרה מוזנחת, וכתבה שפורסמה בזמנו טענה כי בשדרה ובשכונה אנשים חיים ב"חורים, לא בתים" (Löcher, keine Häuser), אך כיום היא שופצה ומהווה מקור משיכה לצעירים, לאמנים ולסטודנטים. בשדרה, מתחת לתחנת הרכבת התחתית של רחוב אברסוולדר (Eberswalder Straße), נמצא דוכן הנקניקיות המפורסם ביותר של ברלין (החתום על המצאת נקניקיית הקארי הטיפוסית לברלין), ועם נפילת חומת ברלין מיהרו אזרחים מערב גרמנים רבים לטעום מן הנקניקייה, שהייתה חסומה בפניהם במשך 28 שנים. הסופר היהודי ולדימיר קמינר, המתגורר ברחוב, הוציא ספר סיפורים קצרים מצליח בשם שדרות שנהאוזר, המתאר בהומור את החיים בשדרה ובשכונה. מדיה וקבצים בנושא שדרות שנהאוזר בוויקישיתוף
סטיבן צ'ידוויק

סטיבן צ'ידוויק (באנגלית: Stephen Chidwick; נולד ב-10 במאי 1989) הוא שחקן פוקר אנגלי אשר זכה בצמיד אליפות העולם בפוקר ובשני גביעי סבב טריטון, ונכון למרץ 2024 ממוקם במקום השלישי בכל הזמנים בזכיות מטורנירים. צ'ידוויק החל לשחק בטורנירי פוקר ב-2008, ובאותה השנה זכה בטורניר במסגרת סבב פוקרסטארס באיים הקריביים. ב-2010 החל לשחק בטורנירים במסגרת אליפות העולם בפוקר, וב-2011 הגיע לראשונה לשולחן גמר בטורניר במסגרת הסבב, כאשר סיים במקום הרביעי בטורניר Pot-Limit טקסס הולדם. הוא ממעט לשחק בטורנירים בעלי עלות כניסה אשר נמוכים מ-10,000 דולר, למעט במסגרת אליפות העולם בפוקר, ומשתתף קבוע בטורנירים בעלי עלות כניסה גבוהים במיוחד. ב-2018 זכה לראשון בפרס הגבוה ממיליון דולר בטורניר אחד, כאשר סיים במקום השישי בטורניר במקאו בעל עלות כניסה של 2 מיליון דולר הונג קונגי, כ-250 אלף דולר, וזכה בכ-10 מיליון דולר הונג קונגי, כ-1.3 מיליון דולר. באותה השנה סיים במקום השני בשחקן השנה של GPI. את זכייתו הגדולה ביותר עשה ב-2019, כאשר סיים במקום הרביעי בטורניר מיוחד לצדקה במסגרת סבב טריטון אשר התקיים בלונדון, בעל עלות כניסה של כמיליון ליש"ט, וזכה ב-4.4 מיליון ליש"ט, כ-5.37 מיליון דולר. באותה השנה זכה בצמיד אליפות העולם בפוקר, כאשר ניצח בטורניר Pot-Limit אומהה הולדם בעלות כניסה של 25,000 דולר, וזכה בכ-1.6 מיליון דולר. נכון למרץ 2024, צ'ידוויק זכה בסך של כ-56.8 מיליון דולר מטורנירי פוקר, כשמתוכם כ-5.8 מיליון דולר בסבב אליפות העולם, והוא במקום השלישי בכל הזמנים בזכיות מטורנירים. מדיה וקבצים בנושא סטיבן צ'ידוויק בוויקישיתוף סטיבן צ'ידוויק, באתר The Hendon Mob סטיבן צ'ידוויק, באתר Global Poker Index סטיבן צ'ידוויק, באתר אליפות העולם בפוקר סטיבן צ'ידוויק, באתר סבב טריטון Martin Harris,‏ Global Poker Index: Alex Foxen Wins 2018 GPI Player of the Year, באתר PokerNews,‏ 3 בינואר 2019 (באנגלית) Stephen Chidwick Wins First WSOP Gold Bracelet in $25K PLO, באתר אליפות העולם בפוקר, ‏22 ביוני 2019 (באנגלית)
ארטיס פבריקס

ארטיס פבריקס (בלטבית: Artis Pabriks; נולד ב-22 במרץ 1966) הוא פוליטיקאי לטבי. כיהן כשר החוץ בין השנים 2004–2007, ולאחר מכן כשר ההגנה בין 2010–2014, ושוב בין 2019–2022. פבריקס נולד ביורמלה ב-22 במרץ 1966. הוא גויס לשירות חובה בצבא האדום ושרת בו במשך שנתיים. לאחר מכן החל ללמוד באוניברסיטת לטביה והשלים תואר בהיסטוריה ב-1992. הוא קיבל מענק ללימודים בחו"ל, והחל ללמוד באוניברסיטת אורהוס. ב-1996 הוא השלים דוקטורט במדעי המדינה. לאחר מכן חזר ללטביה והפך לרקטור באוניברסיטת וידזמה למדעים יישומיים. ב-1998 הוא הצטרף לפוליטיקה והיה אחד מהמייסדים של מפלגת העם, ובמרץ 2004 נבחר מטעמה לסאימה. ב-21 ביולי של אותה שנה הוא מונה לשר החוץ. באוקטובר 2007 הוא הסתכסך עם הנהגת המפלגה ונאלץ לעזוב אותה ולהתפטר מתפקיד שר החוץ. בספטמבר 2008 הוא ייסד יחד עם פוליטיקאים נוספים מפלגה חדשה בשם "החברה לשינוי פוליטי". ב-2010 הוא נבחר לסאימה מטעם המפלגה ומונה לשר ההגנה. ב-2011 הוא עזב את החברה לשינוי פוליטי והצטרף למפלגת "אחדות". הוא המשיך לכהן כשר ההגנה מטעם המפלגה בממשלתו של ואלדיס דומברובסקיס. ב-2013 התפטר דומברובסקיס מתפקיד ראש הממשלה בעקבות קריסת בניין מרכז מסחרי בריגה במהלכה נהרגו 54 אזרחים. מפלגת אחדות הציגה את פבריקס כמועמד מטעמה לתפקיד ראש הממשלה. עם זאת, מועמדותו נדחתה בידי הנשיא אנדריס ברזינש שטען שלפבריקס אין את הידע הכלכלי הנדרש עבור ראשות הממשלה על פי חוקת לטביה. התפקיד הועבר במקום זאת ללאימדוטה סטראויומה, גם היא ממפלגת אחדות. בשנת 2014 נבחר פבריקס לפרלמנט האירופי והיה חבר בוועדה לסחר חוץ. לקראת הבחירות ב-2018, התאגדו שתי מפלגות "התנועה עבור!" ו"למען פיתוח לטביה" לרשימה אחת בשם "פיתוח/למען!". פבריקס הצטרף לרשימה כמועמד שלה לראשות הממשלה. הרשימה הפסידה בבחירות, ומיד לאחריהן התפצלה מחדש. פבריקס הצטרף למפלגת למען פיתוח לטביה, ומונה לשר ההגנה מטעמה ב-23 בינואר 2019. לקראת הבחירות לסאימה ב-2022, התאחדו מחדש שתי המפלגות לרשימה אחת, ופבריקס נבחר כמנהיג הרשימה וכמועמדה לראשות הממשלה. הרשימה לא עברה את אחוז החסימה ולא נכנסה לסאימה. פבריקס הודיע שהוא נוטל אחריות על התבוסה, ופרש מהחיים הפוליטיים. ב-27 בספטמבר 2019, כינה פבריקס את הלגיונרים הלטביים שלחמו עם האס אס במלחמת העולם השנייה; "גאוות העם הלטבי והמדינה", וכן טען ש"זו חובתנו לכבד את הפטריוטים הלטבים הללו מכל עמקי נשמתנו". דבריו עוררו דיון פוליטי והיסטורי נרחב בלטביה. מדיה וקבצים בנושא ארטיס פבריקס בוויקישיתוף ארטיס פבריקס, ברשת החברתית פייסבוק ארטיס פבריקס, ברשת החברתית אקס (טוויטר) «Pabriks: Latvijas leģionāri ir latviešu tautas un valsts lepnums». «Pabriks uzsver, ka Latvijas leģionāri ir latviešu tautas un valsts lepnums» «Vēsturnieki nepiekrīt Pabrika vārdiem par leģionāriem».
ניקולאי ואטוטין

ניקולאי פיודורוביץ' ואטוטין (רוסית: Николай Федорович Ватутин‏; 16 בדצמבר 1901 – 15 באפריל 1944) היה מפקד צבאי סובייטי במלחמת העולם השנייה. ואטוטין נולד למשפחת איכרים, ובשנת 1920 גויס לצבא האדום ונלחם כנגד אנשי נסטור מאכנו. בשנה שלאחר מכן הצטרף אל המפלגה הקומוניסטית וקיבל עמדות פיקוד בצבא. בעשור שהחל בשנת 1926 שילב לימודים במכללה הצבאית בפרונזה, ובאקדמיה של המטה הכללי, עם עמדות פיקוד בכירות בצבא. בין 1937 ל-1938, בזמן הטיהורים הגדולים הצליח לשרוד, כפי הנראה בשל פעילותו הנמרצת בשורות המפלגה, ואף להתקדם בתפקידיו. ב-1938 מונה לראש המטה של האזור הצבאי של קייב. בשנת 1939 מונה לראש מטה החזית הדרומית של הצבא האדום, והיה בין מתכנני הפעולות הצבאיות לחלוקת פולין על פי הסכם ריבנטרופ מולוטוב. בשנת 1940, תחת פיקודו של גאורגי ז'וקוב, כבשה החזית הדרומית את אזור בסרביה מרומניה. לאור הצטיינותו בפעולות אלו העניק סטלין לוואטוטין בשנת 1940 את דרגת לייטננט גנרל, ומינה אותו לראש אגף מבצעים במטה הכללי. על אף שישנם הסבורים כי תפקיד זה היה מעבר לכישוריו, היה ואטוטין לאחד מחביביו של סטלין, בזכות מוצאו הכפרי, גילו הצעיר, וקנאותו לאידאולוגיה הקומוניסטית. ואטוטין, וכמוהו כל הצמרת הצבאית של הצבא האדום, נכשל בהכנת הצבא למבצע ברברוסה, הפלישה הגרמנית לרוסיה ב-22 ביוני 1941. ב-30 ביוני מונה לראש המטה הכללי של החזית הצפון-מערבית, תפקיד שהלם את כישוריו - רצון חזק, אופטימיות, ויחס הולם לפיקודיו. בידיו הופקדה הגנתה של לנינגרד אל מול קבוצת ארמיות צפון של הוורמאכט בשורותיה פעל אחד מהמפקדים המוכשרים של הוורמאכט, הגנרל אריך פון מאנשטיין. ואטוטין הוביל את כוחותיו להתקפות נגד, והצליח לעצור את המתקפה הגרמנית. הוורמאכט לא הצליח לכבוש את לנינגרד בטרם הגיע החורף, ובסופו של דבר, על אף מצור כבד שגבה מיליוני קורבנות, עמדה העיר. באוקטובר 1942 קיבל ואטוטין את הפיקוד על החזית הדרום-מערבית, אשר השתתפה בקרב סטלינגרד. ב-1943 מונה ואטוטין למפקד חזית וורונז'. החזית הפכה ביולי 1943 לחזית המרכזית במלחמה, כאשר לחמה נגד כוחות השריון של קבוצת ארמיות דרום, בראשותו של אריך פון מנשטיין, בקרב קורסק. הקרב היה לניצחון סובייטי מכריע, שיש הרואים בו את הניצחון המכריע במלחמה מבחינה צבאית. לאחר הניצחון בקרב שונה שמה של החזית לחזית האוקראינית הראשונה. בנובמבר 1943 הוביל ואטוטין את חייליו לכיבוש קייב. ב-28 בפברואר 1944 נפגע קשה במארב של לאומנים אוקראינים, בנסיעה בעורף החזית. ב-15 באפריל 1944 מת מפצעיו. (על פי מקורות מסוימים נפגע ב-29 בפברואר ומת ב-14 באפריל.) מדיה וקבצים בנושא ניקולאי ואטוטין בוויקישיתוף ניקולאי ואטוטין, באתר "Find a Grave" (באנגלית)
הארונה אבו דמבה

הארונה אבו דמבה סי (בערבית: هارونا أبو ديمبا; נולד ב-31 בדצמבר 1991) הוא כדורגלן מאוריטני המשחק בעמדת המגן הימני. אבו דמבה התחיל את הקריירה שלו בקבוצת המילואים של סדאן ובהמשך שיחק גם בזו של סטאד ריימס ובולון. ב-7 בספטמבר 2012 אבו דמבה ערך את הופעת הבכורה שלו בקבוצה הבוגרת של בולון בתיקו 2-2 נגד אפינאל. בקיץ 2015 הצטרף לקבוצת המילואים של אמיין. בקיץ 2016 הצטרף לאתלטיקו מרסיי. כעבור שנה חתם בגרנובל עמה היה שותף לעלייה של המועדון להליגה הצרפתית השנייה. ב-13 ביוני 2022 חתם במרטיג מהליגה השלישית. לאבו דמבה שורשים מאוריטנים שאפשרו לו לייצג את הנבחרת הלאומית של המדינה. ב-6 באוקטובר 2016 אבו דמבה ערך את הופעת הבכורה שלו בנבחרת מאוריטניה בהפסד 4-0 לקנדה. אבו דמבה השתתף עם הנבחרת פעמיים בגביע אפריקה לאומות. הארונה אבו דמבה, באתר Transfermarkt הארונה אבו דמבה, באתר Soccerway הארונה אבו דמבה, באתר National Football Teams הארונה אבו דמבה, באתר FootballDatabase.eu
גן ניצחון

גני ניצחון (מאנגלית: Victory garden) הם חקלאות זעירה, של ירקות, פירות ועשבי תיבול שנשתלו בבתי מגורים פרטיים ובפארקים ציבוריים במהלך מלחמות העולם על מנת שהאוכלוסייה האזרחית תוכל להקל על שרשראות אספקת המזון. גני הניצחון שמשו לא רק כדי להשלים את המנות שלהם אלא גם כדי להגביר את המורל. נעשה שימוש בשיטה בארצות הברית, בריטניה, קנדה, אוסטרליה וגרמניה במהלך מלחמת העולם הראשונה ומלחמת העולם השנייה. במהלך מלחמות לעיתים נפגעות שרשראות יצור ואספקת מזון. לכן, על מנת להפחית מהנטל הלאומי ממשלות לעיתים עודדו אנשים לשתול גני ניצחון. גני הניצחון שימשו יחד עם בולי קיצוב וכרטיסים כדי להפחית את הלחץ על אספקת המזון הציבורית. מלבד סיוע עקיף למאמץ המלחמתי, גנים אלה נחשבו גם ל"מחזק מורל" אזרחי, בכך שגננים יכלו להרגיש מועצמים מתרומת העבודה שלהם ומתוגמלים מהתוצרת שגדלה. זה הפך את גני הניצחון לחלק מחיי היומיום בעורף. הגנה אזרחית חקלאות חקלאות עירונית גינה קהילתית משק לשעת חירום מלחמה עורף (מלחמה) מדיה וקבצים בנושא גן ניצחון בוויקישיתוף Caves, R. W. (2004). Encyclopedia of the City. Routledge. p. 751. ISBN 978-0415862875. (www.dw.com), Deutsche Welle. "A brief guide to German garden colonies | DW | 30.05.2018". DW.COM (באנגלית). נבדק ב-2018-11-22. "German Allotment Gardens". www.cityfarmer.org. נבדק ב-2018-11-22. ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מפקד המטה המשותף (לטביה)

מפקד המטה המשותף (בלטבית: Nacionālo bruņoto spēku komandieris) הוא הדרג הפיקודי העליון בכוחות המזוינים הלאומיים של לטביה. הוא כפוף לשר ההגנה והוא היועץ הצבאי הישיר של ממשלת לטביה. מקביל לתפקיד הרמטכ"ל בצה"ל. עם הכרזת העצמאות הליטאית ב-1919, הוקם צבא לטבי עצמאי ובראשו הועמד גנרל שתוארו היה "מפקד הכוחות המזוינים". בעקבות כיבוש המדינות הבלטיות בידי ברית המועצות ב-1940 אוחד הצבא הלטבי אל תוך הצבא האדום. ב-1991 הכריזה לטביה מחדש על עצמאות. ב-1992 הוקם מחדש הצבא הלטבי ונוסד תפקיד מפקד המטה המשותף. האתר הרשמי של צבא לטביה